แนวโน้ม SET เช้านี้ซึมตัว วิตก “โควิด-19” ระบาดภาคอุตสาหกรรม-ตปท.ผันผวน
SET แนวโน้มดัชนีเช้านี้แกว่งซึมตัว วิตก "โควิด-19" แพร่ระบาดในภาคอุตสาหกรรม-ตลาดต่างประเทศผันผวน จับตาแนวรับ 1,575-1,570 จุด แนวต้าน 1,590-1,595 จุด
SET แนวโน้มดัชนีเช้านี้แกว่งซึมตัว วิตก "โควิด-19" แพร่ระบาดในภาคอุตสาหกรรม-ตลาดต่างประเทศผันผวน จับตาแนวรับ 1,575-1,570 จุด แนวต้าน 1,590-1,595 จุด
31 พ.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งซึมตัวออกด้านข้าง แม้จะมีความคาดหวังวัคซีคทางเลือกได้ และมีแรงหนุนจากพ.ร.ก.กู้เงิน 5 แสนล้านบาท แต่การแพร่ระบาดไวรัสโควิด-19 ยังมีความไม่แน่นอนอยู่ ซึ่งขณะนี้ก็ได้แพร่ระบาดไปในอุตสาหกรรมแล้ว ทั้ง CCET, STGT, CPF ซึ่งก็จะทำให้ราคาหุ้นอาจผันผวนในระยะสั้นได้
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยตลาดหุ้นมาเลซียปรับตัวลงกว่า 1% รับผลจากล็อกดาวน์ครั้งใหม่ และคืนนี้ตลาดหุ้นสหรัฐฯ และตลาดหุ้นอังกฤษก็จะปิดทำการด้วย อย่างไรก็ดี วันนี้ให้ติดตามการประชุมสภาในการพิจารณางบประมาณปี 65 และติดตามแบงก์ชาติแถลงตัวเลขเศรษฐกิจรายเดือน
รวมถึงติดตามดัชนีผู้จัดการฝ่ายจัดซื้อ (PMI) ภาคการผลิต และภาคบริการ ของจีน พร้อมให้แนวรับ 1,575-1,570 จุด ส่วนแนวต้าน 1,590-1,595 จุด
 
 